/* KOM/2011/0003 v konečnom znení - NLE 2011/0004*/ Návrh ROZHODNUTIE RADY, ktorým sa ustanovuje pozícia, ktorá sa má v mene Únie prijať v rámci Medzinárodnej rady pre cukor v súvislosti s predĺžením platnosti Medzinárodnej dohody o cukre z roku 1992





[pic] | EURÓPSKA KOMISIA | Brusel, 18.1.2011 KOM(2011) 3 v konečnom znení 2011/0004 (NLE) Návrh ROZHODNUTIE RADY, ktorým sa ustanovuje pozícia, ktorá sa má v mene Únie prijať v rámci Medzinárodnej rady pre cukor v súvislosti s predĺžením platnosti Medzinárodnej dohody o cukre z roku 1992 DÔVODOVÁ SPRÁVA Spoločenstvo uzatvorilo Medzinárodnú dohodu o cukre z roku 1992 (ďalej len „dohoda“) rozhodnutím 92/580/EHS[1], pričom táto dohoda nadobudla platnosť 1. januára 1993 na obdobie troch rokov do 31. decembra 1995. Odvtedy sa jej platnosť pravidelne predlžovala na ďalšie dvojročné obdobia. Platnosť dohody sa naposledy predĺžila rozhodnutím Medzinárodnej rady pre cukor v máji 2009, a to do 31. decembra 2011. Ďalšie predĺženie platnosti dohody o maximálne dvojročné obdobie je v záujme Únie. Dôsledkom predĺženia platnosti dohody je aj predĺženie platenia príspevkov EÚ do administratívneho rozpočtu dohody. Príspevky sa v rozpočte EÚ vykazujú pod položkou 05 06 01 (Medzinárodné dohody v oblasti poľnohospodárstva). Cieľom tohto návrhu je dosiahnuť, aby Rada poverila Komisiu hlasovať v mene Únie v rámci Medzinárodnej rady pre cukor za ďalšie predĺženie platnosti dohody, a to do 31. decembra 2013. 2011/0004 (NLE) Návrh ROZHODNUTIE RADY, ktorým sa ustanovuje pozícia, ktorá sa má v mene Únie prijať v rámci Medzinárodnej rady pre cukor v súvislosti s predĺžením platnosti Medzinárodnej dohody o cukre z roku 1992 RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 207 v spojení s jej článkom 218 ods. 9, so zreteľom na návrh Európskej komisie, keďže: 1. Spoločenstvo uzatvorilo Medzinárodnú dohodu o cukre z roku 1992 rozhodnutím Rady 92/580/EHS[2], pričom táto dohoda nadobudla platnosť 1. januára 1993 na obdobie troch rokov do 31. decembra 1995. Odvtedy sa jej platnosť pravidelne predlžovala na ďalšie dvojročné obdobia. Platnosť dohody sa naposledy predĺžila rozhodnutím Medzinárodnej rady pre cukor v máji 2009, a to do 31. decembra 2011. Ďalšie predĺženie je v záujme Únie. Komisia, ktorá zastupuje Úniu v Medzinárodnej rade pre cukor, by sa preto mala poveriť hlasovať za takéto predĺženie, PRIJALA TOTO ROZHODNUTIE: Jediný článok Pozícia Európskej únie v rámci Medzinárodnej rady pre cukor je hlasovať za predĺženie platnosti Medzinárodnej dohody o cukre z roku 1992 na ďalšie maximálne dvojročné obdobie. Komisia sa týmto poveruje vyjadriť túto pozíciu v rámci Medzinárodnej rady pre cukor. V Bruseli Za Radu predseda LEGISLATÍVNY FINANČNÝ VÝKAZ Oblasť politiky: Poľnohospodárstvo a rozvoj vidieka Činnosť: Medzinárodné aspekty oblasti politiky poľnohospodárstva a rozvoja vidieka | NÁZOV AKCIE: PREDĺžENIE PLATNOSTI MEDZINÁRODNEJ DOHODY O CUKRE Z ROKU 1992 | 1. ROZPOČTOVÁ POLOŽKA + KAPITOLA Výdavková kapitola 4 – EÚ ako globálny partner 05 06 01: Medzinárodné dohody v oblasti poľnohospodárstva 2. CELKOVÉ ÚDAJE 2.1. Celková výška pridelených finančných prostriedkov na akciu (časť B): 0,850 mil. EUR 2.2. Obdobie uplatňovania: 1. 1. 2012 až 31. 12. 2013 2.3. Viacročný celkový odhad výdavkov (v mil. EUR) na základe schválenia rozpočtu na roky 2012 a 2013 rozpočtovým orgánom 2012 | 2013 | Spolu | Viazané rozpočtové prostriedky | 0,419 | 0,431 | 0,850 | Platobné rozpočtové prostriedky | 0,419 | 0,431 | 0,850 | 2.4. Zlučiteľnosť s finančným plánovaním a finančným výhľadom X Návrh je zlučiteľný s platným finančným plánovaním. 2.5. Finančný vplyv na príjmy X Návrh nemá finančný vplyv na príjmy (týka sa aj technických aspektov vykonávania opatrenia). 3. ROZPOČTOVÉ CHARAKTERISTIKY Druh výdavkov | Nové | Účasť EZVO | Príspevky kandidátskych krajín | Výdavková kapitola vo finančnom výhľade | Pov. | Dif. | NIE | NIE | NIE | 4 EÚ ako globálny partner | 4. PRÁVNY ZÁKLAD Článok 207 v spojení s článkom 218 ods. 9 zmluvy (ZFEÚ). 5. OPIS A DÔVODY 5.1. Potreba intervencie zo strany Spoločenstva Keďže hospodársky význam EÚ je najmä v sektore poľnohospodárstva veľmi veľký, EÚ musí byť zastúpená v medzinárodných dohodách v oblasti poľnohospodárstva, ktoré predstavujú dôležitý prostriedok na sledovanie globálneho vývoja a ochranu záujmov Únie v prípade príslušných výrobkov. Platenie členských príspevkov EÚ umožňuje uskutočňovať ciele Medzinárodnej dohody o cukre. Medzinárodná organizácia pre cukor (ďalej len „MOC“), ktorá je zodpovedná za spravovanie dohody, podporuje ciele dohody, ako napr. medzinárodnú spoluprácu, výmenu štatistických informácií, prognózy vývoja trhu atď. Je preto v záujme EÚ, aby sa zúčastňovala na dohode. Členské príspevky sa stanovujú každý rok a musia sa platiť počas trvania členstva EÚ v dohode. Je zrejmé, že keby mala EÚ sama uskutočňovať tie isté akcie, aké uskutočňuje MOC, celkové náklady na ne by boli oveľa vyššie, ako sú náklady na členské príspevky. 5.2. Plánované akcie a mechanizmy rozpočtovej intervencie EÚ každoročne platí svoje príspevky za členstvo v Medzinárodnej organizácii pre cukor. Príspevky sa platia dovtedy, kým EÚ zostáva signatárom dohody. Európska komisia sa v plnej miere zúčastňuje na činnostiach MOC a má všetky výhody vyplývajúce z členstva v nej. 6. FINANČNÝ VPLYV 6.1. Celkový finančný vplyv na časť B Viazané rozpočtové prostriedky (vyjadrené na 3 desatinné miesta): 0,850 milióna EUR na dvojročné obdobie, z toho 0,419 mil. na rok 2012 a 0,431 mil. na rok 2013. 6.2. Výpočet Každý príspevok sa určuje úmerne k počtu hlasov pridelených dotknutému členovi a úmerne k jeho významu na medzinárodnom trhu. Z celkového počtu 2000 hlasov je EÚ pridelených 565, pričom počet hlasov je počas obdobia, o ktoré sa platnosť predlžuje, nemenný. Odhadované náklady na hlas na rok 2012 predstavujú 674 EUR, z čoho pre EÚ vyplýva príspevok vo výške 0,381 miliónov EUR. Na rok 2013 sa náklady pri zohľadnení úpravy ceny za hlas (694 EUR) odhadujú na 0,392 milióna EUR. Tieto sumy sa zvýšili o bezpečnostnú rezervu vo výške 10 % (výmenné kurzy, nečakané zmeny v organizácii atď.). Pri výpočte sa použil odhad výmenného kurzu 1,25 EUR = 1 GBP. 7. VPLYV NA VÝDAVKY NA ZAMESTNANCOV A NA ADMINISTRATÍVNE VÝDAVKY 7.1. Vplyv na ľudské zdroje Druhy pracovných miest | Zamestnanci poverení riadením akcie za využitia existujúcich zdrojov | Spolu | Opis úloh vyplývajúcich z akcie | Počet trvalých pracovných miest | Počet dočasných pracovných miest | Trvalí zamestnanci alebo dočasní zamestnanci | A B C | 0,2 0,1 – | – – – | 0,2 0,1 – | Príprava účasti na zasadnutiach MOC a následný postup | Iné ľudské zdroje | – | – | – | Spolu | 0,3 | – | 0,3 | 7.2. Celkový finančný vplyv, ktorý predstavujú ľudské zdroje Druh ľudských zdrojov | Suma (EUR) | Spôsob výpočtu | Zamestnanci Dočasní zamestnanci | 36 600 | 0,3 x 122 000 | Iné ľudské zdroje | Spolu | 36 600 | 8. NÁSLEDNÉ ČINNOSTI A HODNOTENIE 8.1. Následné opatrenia Členovia MOC pozorne sledujú jej činnosti a Komisia sa zúčastňuje na pravidelných zasadnutiach MOC v plnom rozsahu. Pravidelne sa uverejňuje správa o činnostiach MOC. 9. OPATRENIA PROTI PODVODOM Platby sa zasielajú priamo na bankový účet MOC po prijatí písomnej žiadosti a overení, či je žiadosť v súlade s príspevkom, ktorý schválila rada Medzinárodnej dohody o cukre. [1] Ú. v. ES L 379, 23.12.1992, s. 15. [2] Ú. v. ES L 379, 23.12.1992, s. 15.